User:Taina Petit

Taina Petit se yon ayisyèn  natif natal. Sou bò manmanl, li genyen aryè granparanl ki sòti Plato Santral nan vil "Marmont" ki se 2ème Seksyon kominal vil Ench. Sou bò papal, li genyen aryè granparanl ki sòti nan vil "Saint-marc". Men li fèt Pòtoprens yon "9 Février 1975". Li se Manman yon pitit gason. Li fè etid klasik li nan " Lycée Alexandre Dumas" nan Pòtoprens epi li pati nan peyi Etats-Unis poul fè Jeni Sivil ak Achitekti. Depi 1998, li tounen nan peyil poul vin travay nan devlòpman ak fanmi. Apre anpil travay nan kominotel, li deside etann travay li sou tout teritwa peyi Dayiti, espesyalman nan depatman Plato Santral ki se depatman Sant peyi Dayiti.

Se konsa li te deside kreye yon mouvman nasyonal ki se MOVIV.

MOVIV vle di Mouvman pou Valè Inite ak Volonte. Se yon mouvman kap fè politik kore ak Sosyal ki kreye nan Lane 2013.

Taina Petit toujou kwè ke chak grenn sitwayen gen devwa ak obligasyon patisipe nan chanjman ak avansman peyil.

Antan ke sitwayèn ki renmen peyil anpil, ki gen yon vizyon, yon rèv, yon anbisyon pou tout Ayiti, li kwè ke travay devlòpman an se alabaz poul kòmanse, sa vle di depi nan lokalite yo, Seksyon kominal yo, komin yo poul rive efektif nan tout Peyi a. Se konsa li chwazi kòmanse travay nan depatman Sant Peyi Dayiti, yon depatman Kel renmen anpil.

Pou tout lanmou Kel genyen Pou depatman Plato Santral, depi 5 lane, li tabli kòl nèt nan depatman sa, li gen rezidans prive li ak aktivite ekonomik kote li lansel nan agrikilti, espesyalman nan plantasyon piman nan karisad. Nan sousi Pou ankadre jèn nan fason kel kapab, li menm ki plis kwè nan montre jèn yo Peche pwason, li toujou fè gran seyans fòmasyon pratik pou jèn yo kote li aprann yo devlope lakay yo "sens de créativité" jis pou yo vin otonòm pou yo pa oblije ap kouri kite peyi a tankou 3/4 lòt jèn ap fè nan tout peyi a. Gras ak fòmasyon pratik sa ke jèn yo pran, anpil nan yo kòmanse monte ti antrepriz yo, e yo aprann travay an gwoup tou. Li konsantre tout fòs li poul travay ak jèn gason ak jèn fiy konsekan nan objektif pou konstwi yon lidèchip kolektif kote tout sektè ladann. Nan objektif pou kreye yon Gwo zouti politik pou nou ka fè pase revandikasyon pèp Plato Santral la, tankou jan nou toujou ap fè atravè  tout emisyon "Ayiti konsyans" ki fèt nan plizyè radyo nan depatman an. Nan objektif pou nou ini tout moun Plato Santral poun di ni wo plato ni ba plato se menm Plato Santral la, se menm enterè komen an. E nap di menm jan zansèt yo te di "linyon fè lafòs". Ann kole tèt nou ansanm pou nou konstwi yon lòt depatman. Yon sèl moun, yon sèl tigwoup oswa yon sèl pati politik pa kapab pote chanjman ke nap pwone a Pou Plato Santral. Nou kondane poun ini nou, divizyon chire pit kontribiye sèlman pou fouye twou eksklizyon ak mizè a pi fon.

Ki di devlòpman Peyi Dayiti ak devlòpman Plato Santral di Agrikilti ak pwodiksyon nasyonal, edikasyon, kreyasyon richès, desantralizasyon, jistis ak rèspè manman lwa Peyi a, bonjan sèvis sante, enfrastrikti (wout, limyè, dlo potab, transpò...), pwoteksyon anviwònman ak amenaje espas vil yo.

Pou tout valè nou pèdi yo, Taina toujou mande ak Jenès Plato Santral la, ak Peyizan yo, Ak Notab yo, ak antreprenè e ak tout sektè endistenkteman; fòk nou revalorize tèt nou, kilti nou, rasin nou. Li mande nou poun rejwenn entegrite nou, fyète nou, diyite tou ak diyite nou. Fòk nou dirije ak moun ki kapab, sa vle di moun ki konpetan, moun ki gen kolòn vètebtal, moun ki rèspèkte tèt yo e ki rèspèkte enstitisyon yo tou, moun ki vle e ki kapab leve tèt nou byen wo e moun ki ka reprezante nou diyman e valableman.

Yon depatman ke Mme Taina Petit toujou wè tankou yon depatman pilòt, sa vle di yon depatman Kel estime ki genyen tout resous nesesè ke sa mande poul ta devlope tèt li.

Rèv, kote tout timoun ale lekòl, bonjan lekòl ak edikasyon kote tout pwofesè lekòl byen prepare epi byen trete; lekòl pwofesyonèl ki pou bay bonjan teknisyen; yon lòt sistèm inivèsite ki louvri pou tout moun nan tout depatman an.

Rèv yon dispansè nan tout Seksyon kominal yo, yon Gwo Sant sante nan tout komin yo, yon lopital modèn byen ekipe nan chak awondisman ak bonjan sistèm prevansyon.

Rèv yon depatman chaje ak tout enfrastrikti modèn, wout, limyè, pon, dlo potab, bonjan sèvis transpò de yon komin a yon lòt komin, bonjan lojman, vil ibanize elatriye...

Rèv yon depatman rebwaze ki vin tou vèt, yon depatman pwòp, yon depatman kap respire

Rèv yon depatman desantralize ak yon pakèt pòl ekonomik, yon kolektivite otonòm kap jwe wòl li epi pran responsabitel

Rèv yon depatman kap pwodwi, kap bay pitit li lamanjay e ki pwodwi nan yon kantite Pou ekspòte; yon Agrikilti modèn kote peyizan yo AK agrikiltè yo jwenn ankadreman ak akonpayman legal ekonomikman ak teknikman; kote enfrastrikti, irigasyon, mache piblik; kote kredi agrikòl disponib pou tout pwodiktè; kote sektè prive ap met tèt ansanm ak otorite lokal ak depatmantal  nan sousi pou kreye plis ouvèti ak travay.

Taina Petit gen yon rèv, yon vizyon Pou Plato Santral. Yon nouvo depatman kote solèy leve chak jou, kote pyebwa ap sispann koupe yon jou, kote moun ap viv tankou moun, kote ni wo plato ni ba plato ap ini yo toutbon vre, yon depatman fyè, pwospè, depatman tout moun reve a.

Ou menm! Ou menm kap li vizyon sa!

Ou menm kap tandem jodia! Ou fè pati de rèv sa. San ou li pap ka reyalize. Batay pa fèt san lame. Se Pou tèt sa Mme Taina Petit pran baton pèlerinaj li poul rasanble tout gason vanyan, tout fanm konsekant, Pou edel konstwi rèv sa.

Jodia Taina Petit di non!

Non, li pa dakò lèl wè kote peyil plonje, lèl wè kijan frèl ak sèl yo ap viv mal. Li kondane poul aji nan enterè jeneral depatman an ak pou byennèt tout ayisyen, espesyalman tout moun Plato Santral.